钦定古今图书集成/理学汇编/学行典/第236卷 > 邵洪哲
## 钦定古今图书集成/理学汇编/学行典/第236卷 > 邵洪哲

按《魏书节义传》：“邵洪哲，上谷沮阳人也。县令范道荣
先自眴城归款，以除县令。道荣乡人徐孔明妄经公
府，讼道荣非勋，道荣坐除名，羁旅孤贫，不能自理。洪
哲不胜义愤，遂代道荣诣京师，申明曲直，经历寒暑，
不惮劬劳。道荣卒得复雪。又北镇反乱，道荣孤单，无
所归附。洪哲兄伯川复率乡人来相迎接，送达幽州。
道荣感其诚节，诉省申闻。”诏下州郡，标其里闾。